钦定古今图书集成/明伦汇编/氏族典/第241卷 > 张雄
## 钦定古今图书集成/明伦汇编/氏族典/第241卷 > 张雄

按《十国春秋》，南唐张雄，或云李姓，淮人也。周侵淮南，
民自相结为部伍，以拒周师，谓之义军。而雄所将最
有功，元宗命为义军首领及割地，徙之江南，历袁、汀
二州刺史。后主嗣位，进为统军使，仍守二州。宋师入
江南，金陵危急，雄谓诸子曰：“吾必死国难，尔辈不从
吾死，非忠孝也。”诸子泣受命，雄乃纠兵东下以救之，
至溧阳，猝遇宋师，遂与田钦祚战失利，与其子力战
俱死。不同行者，亦死于他陈。父子八人，无生存者，“国
人哀之。”